armvectores/hy_wikipedia_2023 huggingface dataset:
Ուրիշի նամակները

«Ուրիշի նամակները» (ռուս.՝ «Чужие письма»), խորհրդային հոգեբանական դրամա, որը նկարահանել է Իլյա Ավերբախը։


== Սյուժե ==
9-րդ դասարանցի Զինան մեծացել է անապահով ընտանիքում։ Նրա ուսուցչուհի Վերա Իվանովնան, խղճալով աղջկան, վերցնում է իր տուն, տալիս է իր հոգու ջերմությունը։ Զինան կապվում է ուսուցչուհուն, բայց կարծում է, որ այժմ կարող է որոշել նրա ճակատագիրը և միջամտել նրա կյանքին։


== Դերերում ==
Իրինա Կուպչենկո – Վերա Իվանովնա, 9-րդ դասարանի դասղեկ
Սվետլանա Սմիռնովա – Զինա Բեգունկովա
Սերգեյ Կովալենկով – Իգոր, նկարիչ (հնչունավորել է Միխայիլ Բոյարսկին)
Զինաիդա Շարկո – Անգելինա Գրիգորևնա Եգորովա, ուսմասվար
Օլեգ Յանկովսկի - Ժենյա Պրյախին, նախկին օդաչու
Իվան Բորտնիկ – Շուրա Բեգունկով, Զինայի եղբայրը
Նատալյա Սկվորցովա – Սվետա Եգորովա, Զինայի ընկերուհին
Պյոտր Առժանով – Նիկոլայ Արտյոմովիչ, ուսուցիչ
Մայա Բուլգակովա – Բեգունկովա, Զինայի և Շուրայի մայրը
Վալենտինա Վլադիմիրովա – Անտոնինա Կարպովնա, կենսաբանության ուսուցիչ
Լյուդմիլա Դմիտրիևա  – Զոյա, Շուրայի հարսնացուն
Նինա Մամաևա – Ելիզավետա Սերգեևնա


== Նկարհանող խումբ ==
Սցենարի հեղինակ՝ Նատալյա Ռյազանցևա
Ռեժիսոր՝ Իլյա Ավերբախ
Օպերատոր՝ Դմիտրի Դոլինին
Կոմպոզիտոր՝ Օլեգ Կարավայչուկ
Նկարիչ՝ Վլադիմիր Սվետոզարով


== Մրցանակներ ==
1976 — Ժյուրիի հատուկ մրցանակ Նեապոլի I միջազգային կինոփառատոնում (Իտալիա)
1976 — IX համամիութենական կինոփառատոնում «Խորհրդային էկրան» ամսագրի խմբագրության մրցանակ «Լավագույն դերասանական դեբյուտի համար» Սվետլանա Սմիրնովային
1977 — «Корчагинцы» համամիութենական մրցույթի խրախուսական մրցանակ Լավագույն ռեժիսորական աշխատանքի համար Իլյա Ավերբախին
1980 — Սալոնիկի IX միջազգային կինոփառատոնի (Հունաստան) «Ոսկե աստվածուհի Նիկե» գլխավոր մրցանակ


== Ծանոթագրություններ ==


== Քննադատություն ==
Александр Трошин. «Чужие письма»/Русское кино
Сергей Кудрявцев. «Чужие письма»/Энциклопедия Кирилла и Мефодия


== Արտաքին հղումներ ==
Аркус Л.։ «Чужие письма» (ռուսերեն)։ Проект журнала «Сеанс»։ Վերցված է 2020-05-02  
Илья Авербах и Динара Асанова не умели лгать // KP.RU — Санкт-Петербург(չաշխատող հղում)
203

203 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 203 թվականն է, 
III դարի 3-րդ տարին։


== Դեպքեր ==


== Ծնունդներ ==


== Մահեր ==
Փամբակի պատմության և մշակույթի անշարժ հուշարձանների ցանկ (Գեղարքունիքի մարզ)

Անվան այլ կիրառումների համար տե՛ս՝ Փամբակի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Գեղարքունիքի մարզի Փամբակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դմիտրովկա (գյուղ, Օրոժիցյայի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Դմիտրովկա գյուղում բնակվում էր 74 մարդ։ Բնակավայրը զբաղեցնում է 0,795 կմ² տարածք։ Բնակչության խտությունը կազմում էր 93,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուդիևսկի գյուղական խորհուրդ (Պոլտավսկի շրջան)

Սուդիևսկի գյուղական խորհուրդ  (ուկրաիներեն՝ Судіївська сільська рада), Ուկրաինայի Պոլտավայի մարզի Պոլտավայի շրջան ում։
2001 թվականի տվյալներով Սուդիևսկի գյուղական խորհրդում բնակվում էր 1484 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ֆուզինյանո

Ֆուզինյանո  (իտալերեն՝ Fusignano), քաղաք Իտալիայում՝ Էմիլիա Ռոմանիա մարզում՝ Ռավեննա գավառում։
Բնակչությունը կազմում է 7919 մարդ (2004), խտությունը՝ 322 մարդ/կմ²։ Զբաղեցնում է 32 կմ²։ Փոստային ինդեքս՝ 48010, հեռախոսային կոդ՝ 0546։


== Արտաքին հղումներ ==
Բնակավայրի պաշտոնական կայք (իտալ.)
Ալչադաղ

Ալչադաղ, լեռ Զանգեզուրի լեռնաշղթայի և Սյունիքի բարձրավանդակի սահմանագլխին, վերջինիս հարավարևմտյան ծայրամասում։


== Ծանոթագրություններ ==
Ագաթանգեղոսի փողոց (Երևան)

Ագաթանգեղոսի փողոց, փողոց Երևանի Կենտրոն վարչական շրջան տարածքում։ Սկսվում է Արշակունյաց պողոտայի և Գրիգոր Լուսավորիչ փողոցի խաչմերուկից, Երևանի կրկեսի դիմաց հատում Մովսես Խորենացու փողոցը, հասնում Տիգրան Մեծի պողոտայի և Խանջյան փողոցի խաչմերուկ, նախկին «Այրարատ» կինոթատրոնի (այժմ՝ «Ռոսիա» առևտրի կենտրոն) մոտ։


== Պատմություն ==
Խորհրդային տարիներին կրել է 26 կոմիսարների անունը։


== Անվանման ծագում ==
Անվանակոչվել է ի պատիվ 4-րդ դարի նշանավոր պատմագիր Ագաթանգեղոսի անվան։


== Շենքեր և կառույցներ ==


== Տրանսպորտ ==


== Պատկերասրահ ==

		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Արտաքին հղումներ ==
Երևանի քաղաքապետարանի պաշտոնական կայքը


== Գրականություն ==
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 271, էջեր 271 — 271 էջ. — 300 հատ։


== Ծանոթագրություններ ==
Վորոնցովո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՎորոնցովոՎորոնցովո (ռուս.՝ Воронцово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուռմա

Գուռմա, գետ Հայկական լեռնաշխարհում, Եփրատի ավազանում, սրա աջակողմյան վտակ։ Մայր գետին է միանում Ակն քաղաքի մոտ։


== Ծանոթագրություններ ==
Նյուրնբերգյան դատավարություն (այլ կիրառումներ)

Նյուրնբերգյան դատավարություն, կարող է վերաբերել՝

Նյուրնբերգյան դատավարություն - ռազմական դատվարությունների շարք, որ անցկացվեց Երկրորդ համաշխարհային պատերազմում հաղթանակած տերությունների կողմից պատերազմից հետո, որտեղ դատարանի առաջ կանգնեցին ֆաշիստական Գերմանիայի քաղաքական, ռազմական, արդարադատության հայտնի գործիչները, ովքեր ծրագրել, իրականացրել կամ մասնակցություն էին ունեցել Հոլոքոստին և այլ պատերազմական հանցագործությունների
Նյուրնբերգյան դատավարություն - Երկրորդ համաշխարհային պատերազմից հետո հայտնի Նյուրնբերգյան դատավարությունների հիման վրա 1961 թվականին նկարահանված ամերիկյան ֆիլմ
Անդրեաս Նախիջևանցի

Անդրեաս Նախիջևանցի (16-րդ դար, Նախիջևան-1617, նոյեմբերի 18), հայ քահանա և մանկավարժ։


== Կենսագրություն ==
Անդրեաս Նախիջևանցին փոքր հասակում՝ Շահ Աբասի ավերումներից խուսափելու համար ծնողների հետ տեղափողվում է Նախիջևանից Ագուլիս քաղաք։ Այստեղ հետագայում Անդրեասը ձեռնադրվել է որպես Ագուլիսի դպրոցի դպրապետ, մանկավարժ։


== Ծանոթագրություններ ==
Աբիսողոմ Անձևացի

Աբիսողոմ եպիսկոպոս Անձևացի (գրաբար՝ Աբեսողոմ Անձեւացի, 4-րդ դար), Հայ Առաքելական եկեղեցու հոգևորական, Անձևացյաց եպիսկոպոսական թեմի առաջնորդ, Անձևացիների նախարարական տոհմից։ 353 թվականին մի խումբ նախարարների, իշխանների և հոգևորականների հետ ուղեկցել է Ներսես Մեծին դեպի Կեսարիա՝ կաթողիկոս օծվելու համար։


== Տես նաև ==
Անձևացիներ


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 19․
«Պատմութիւն Ս․ Ներսէսի Պարթևի հայոց հայրապետի․ Սոփերք», Վենետիկ, 1853, հատոր Զ, էջ 26․
«Յուշիկք հայրենեաց Հայոց», Ղևոնդ Ալիշան, Վենետիկ, 1869, էջ 307․
Յուգա (Չյորնայայի վտակ)

Յուգա (ռուս.՝ Юга), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Չյորնայա գետի աջ ափին՝ 31 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժսկի լիճ, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017116
Հիդրոլոգիական ուսումնասիրությունների կոդը - 102001711
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
2Б18

2Б18 կամ «Нона-М», ռուսական քարշակվող ականանետ։
Մշակվել է «Ճշգրիտ մեքենաշինության կենտրոնական գիտահետազոտական ինստիտուտի» կողմից։ Սերիական արտադրության դրված չէ։ Զինված ուժերում չի օգտագործվում։


== Ստեծման պատմություն ==
Քարշակվող հրետանային 2Б16 «Нона-К» ստեղծմանը զուգընթաց առաջադրվել էր ստեղծել զենքի կոմբինացված տարբերակը։ Մշակման ընթացքում արտադրվել են մի քանի փորձանմուշ։ Զինամթերքի ապահովման և օգտագործման բարդության պատճառով քարշակվող զենքի այս տարբերակը մերժվել է։ Արդյունքում սպառազինության մեջ է մտել 2А51 քարշակվող ականանտը 2Б16-ի կամ «Нона-К» ամբողջությամբ ունիֆիկացված տարբերակը։ Մշակումների ընթացքում ստեղծված նմուշները հետագայում օգտագործվել են որպես բալիստիկ զինամթերքների վերամշակման սարքավորումներ։
1990-ականների վերջերին Ռուսաստանի պաշտպանության նախարարությունը կրկին հետաքրքրություն է ցուցաբերել քարշակավոր ականանետի ստեղծման նկատմամբ։ Գլխավոր հրթիռահրետանային վարչությունը ՏՏԱ ավտոշինության կենտրոնական գիտահետազոտական ինստիտուտին հանձնարարական է տվել մշակել «Нона-М» համարանիշով քարշակային ականանետ, սակայն որոշ ժամանակ անց այդ աշխատանքները ֆինանսավորման բացակայության պատճառով դադարեցվել են։ Հետագայում «Нона-М»-ի բոլոր մշակումները  օգտագործվել են 2Б23 կամ «Нона-М1»-քարշակային ականանետի պատրաստման ժամանակ։


== Կառուցվածքային նկարագիր ==
Ականանետը տեղաշարժվում է անվային ընթացքով։ Որպես քարշակ՝ օգտագործում են ГАЗ-66 և УАЗ-469 ավտոմեքենաները։


== Ծանոթագրություններ ==


== Գրականություն ==
Карпенко А. В., Ганин С. М. 120-мм миномёт «Нона-М» // Отечественные бомбомёты и миномёты. Часть 2. — Санкт-Петербург: Гангут, 1997. — С. 43. — 60 с. — 500 экз. — ISBN 5-85875-123-7
Федосеев С. 120-мм буксируемый казнозарядный миномёт «Нона-М1» // Техника и вооружение. Вчера, сегодня, завтра  / Муратов М.. — 2008. — № 5. — С. 14—16. — ISSN 1682-7597.
КГ017.00.000ТО. 120-мм нарезной полуавтоматический казнозарядный миномёт «Нона-М». Техническое описание. — Климовск, 1983.
Յույլունսյուշան

Յույլունսյուշան (չինարեն՝ 玉龍雪山), լեռնազանգված, որը գտնվում է Լիցզյան քաղաքի մոտ, Յուննան պրովինցիայում, Չինաստանի հարավ-արևմուտքում։ Բարձրությունը՝ մինչև 5596 մետր։ Լեռնազանգվածի արևմտյան լանջը ձևավորում է Ցատկող կիրճի պատը։ Այն նաև հայտնի է չինարեն Յոունգ սար, իսկ նասիերեն Սաթսեթո անվանուններով։
Լեռնազանգվածի ամենաբարձր կետը անվանվել է Շանզիդոու (扇子陡) (5,596 մետր)։
Առաջին անգամ լեռնազանգվածը նվաճվել է 1987 թվականի մայիսի 8-ին ամերիկյան արշավախմբի կողմից։ Ձնակույտի անկման մեծ վտանգի պատճառով այդ ուղին ստացել է առավելագույն գնահատական տեխնիկական բարդության համար։
Լիցզյանում Սև վիշապի լճի շուրջը գտնվող այգիներից բացվում է լեռնազանգվածի տեսարանը։


== Ծանոթագրություններ ==


== Արտաքին հղումներ ==
Peakware.com Archived 2016-03-28 at the Wayback Machine.
Աննա Հակոբյան (այլ կիրառումներ)

Աննա Հակոբյան անուն-ազգանունը վերաբերում է հետևյալ անձանց.

Աննա Հակոբյան, հայ թարգմանչուհի, Հայաստանի շախմատի կանանց բազմակի չեմպիոնուհի։
Աննա Հակոբյան, հայ լրագրող, «Հայկական ժամանակ» օրաթերթի գլխավոր խմբագիր, Հայաստանի վարչապետ Նիկոլ Փաշինյանի կինը։
Օգոստինոս Քենթրբերցի

Օգոստինոս Քենթրբերցի (անգլ.՝ Augustine of Canterbury, նոյեմբերի 13, 534 կամ 6-րդ դար, Հռոմ - ոչ վաղ քան մայիսի 26, 604 և ոչ ուշ քան մայիսի 26, 605, Քենթերբերի, Kingdom of Kent)), Բենեդիկտյան միաբանության անդամ, Քենթրբերիի առաջին արքեպիսկոպոս: Պատմության մեջ է մտել որպես «անգլիացիների առաքյալ» և անգլիկան եկեղեցու հիմնադիր:


== Ծանոթագրություններ ==
Սեր (հեռուստասերիալ)

Սեր (անգլ.՝  Love), ամերիկյան կատակերգական հեռուստասերիալ, ստեղծված Ջուդ Ափաթովի, Լեսլի Արֆինի, և Փոլ Րոսթի կողմից։ Առաջին եթերաշրջանը կազմված է 10 սերիաներից, որը հասանելի է Netflix տեսահարթակի օգտատերերի համար 2016 թվականի փետրվարի 19-ին։ Երկրորդ եթերաշրջանը իր 12 սերիաներով թողարկվել է 2017 թվականի մարտի 10-ին, և մինչ նրա թողարկումը սերիալը երկարաձգվել է մինչև երրորդ եթերաշրջան։


== Սյուժե ==
Գասը միջին արևմուտքից տեղավոխվելով Լոս-Անջելես, երազում է դառնալ սցենարիստ։ Սակայն նա ստիպված պետք է աշխատի ստուդիայում որպես երեխայի դայակ։ Նա իր ձանձրալիության պատճառով կորցնում է ընկերուհուն, և ստիպված տեղափոխվում հասարակ բնակարան։
Միկին աշխատում է պրոդյուսեր ռադիոկայանում և վարում է անկանոն կյանք։ Ընկերոջից բաժանվելուց հետո գումար տնտեսելու համար նա սկսում է ապրել մի աղջկա՝ Բերթիի հետ։ Խանութում Գասի և Միկիի հանդիպումը առիթ է դառնում նրանց լավ ընկերության համար, որը, հնարավոր է, ավելի խորանա։


== Դերակատարներ ==


=== Գլխավոր դերերում ===
Ջիլիան Ջեյկոբս՝ Միկի Դոբս
Փոլ Րասթ՝ Գաս Կրեկշանկ
Կլաուդյա Օ’Դոերտի՝ Բերթի


=== Էպիզոդիկ դերերում ===
Բրեթ Գիլման՝ բժիշկ Գրեգ Քոլթեր
Ջոն Րոս Բովյե՝ Ռոբ
Դեյվ Ալեն՝ Ալանա
Սթիվ Բեոնս՝ Ֆրենկ
Թրեսյի Թոմս՝ Սյուզան Շերիլ
Սեթ Մորիս՝ Էվանա
Քրիս Վիթասկե՝ Քրիս
Շանթալ Քլարեթ՝ Շոն
Բրիգա Հիլան՝ Հելի Մաքալիֆ
Էնդի Դիկ՝ Էնդի
Դեյվիդ Քինգ՝ Վայաթա


== Ծանոթագրություններ ==
Բերուչյան

Բերուչյան, հայկական ազգանուն։


== Ազգանունը կրողներ ==
Աբգար Բերուչյան (19-րդ դար-?), թղթակից։


== Ծանոթագրություններ ==
Սեքսի գործիքների թանգարան

Սեքս-գործիքների թանգարան (Sex Machines Museum, SMM)՝ սեքս-թանգարան է Չեխիայի մայրաքաղաք Պրահայում, որի հավաքածուում ներկայացվում են սեքս գործիքներ։ Այն աշխարհում միակ թանգարանն է նվիրված սեքս-գործիքներին։ Թանգարանում ներկայացված է նաև 20-րդ դարի առաջին քառորդի էրոտիկ ֆիլմերի հավաքածու։ Թանգարանն ստեղծվել է 2002 թվականին Պրահայի Հին քաղաքում՝ հրապարակի մոտակայքում։ Թանգարանի բացումից հետո քաղաքային իշխանությունները քննադատել են այն՝ «անընդունելի» պարունակության համար, ինչը զբոսաշրջիկների համար ավելի պահանջված է դարձրել թանգարանը։ Թանգարանը գտնվում է 17-րդ դարի շինությունում։


== Ցուցադրություն ==
Թանգարանի ցուցադրությունը զբաղեցնում է երեք հարկ, որտեղ ներկայացված են ավելի քան 300 նմուշներ։
Ցուցանմուշներից շատերը ներկայացված են մանեկենների օգնությամբ՝ ավելի հասկանալի լինելու համար։ Ներկայացված ցուցանմուշներից որոշները ստեղծվել են 16-րդ դարում։ Հավաքածուում ցուցադրվում են մարմնի սամաթելեր, ոչ ավանդական դիրքերով սեքսը հեշտացնող "մերձեցման սեղաններ": Ներկայացված են նաև առնանդամի, ամորձապարկի, սրբանի, հեշտոցի և ծլիկի գրգռման գործիքներ, ներառյալ նախամարտկոցային լարովի վիբրատոր, մատնասեպեր, զսպաթոռներ, դիտանցքերով ասիական ժանվար, որով տեղափոխում էին մարմնավաճառուհիների, բերանային սեքսի հեշտացման համար նստոցի վրա անցք ունեցող գահաթոռներ, 1580-ականների ատամնավոր հավատարմության գոտիներ, երկաթե սեղմիրաններ։
Թանգարանում ներկայացված է 1920-ականներին Ֆրանսիայում ստեղծված հակաձեռնաշարժային սարք տղաների համար, որի վրա կար էլեկտրական զանգ, որն սկսում էր զնգալ էրեկցիայի պահին, այնպես որ տղայի ծնողներն իմանային։ Թանգարանում ցուցադրված են նաև հին հունական մարմնավաճառուհիների կոշիկներ, որոնց կոշկատակերին փորագրված էր «հետևի՛ր ինձ», որը քայլելիս դրոշմվում էր գետնին։ Թանգարանում ներկայացված են նաև էրոտիկ հագուստների և մարդկային սեռականությանը վերաբերող պատկերների հավաքածուներ։
Թանգարանում գործում է փոքր կինոթատրոն, որտեղ ցուցադրվում են Իսպանիայում վաղ 1920-ականներին նկարահանված էրոտիկ ֆիլմեր։


== Վիճելիություն ==
Սեքս-գործիքների թանգարանի բացումը Պրահայի քաղաքապետարանի կողմից խիստ գնահատականի է արժանացել։ Քաղաքապետարանի խոսնակը դատապարտել է թանգարանի բացումը և մտահոգություն է հայտնել, թե Պրահայի կենտրոնում դրա բացումը կարող է չեխերի բացասական կերպար ստեղծել արտասահմանցիների համար։ Թանգարանի տնօրինությունը որոշ զիջումների է գնացել և արտաքին պատուհաններից հեռացրել է կաշվե հագուստներով մանեկենները։


== Ծանոթագրություններ ==
Տորոպովո (գյուղ, Նովոդուգինսկի շրջան)

Տորոպովո (ռուս.՝ Торопово), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեմուրյաններ

Թեմուրյաններ, Թամուրյաններ, Մավերաննահրում, Խորեզմում, Խորասանում և այլ տերիտորիաներում 1370–1507 թթ.-ին կառավարած դինաստիա։ Հիմնադիրն էր Լենկթեմուրը։ 
15-րդ դ. սկզբին Թեմուրյանները կազմավորեցին երկու պետություն. Լենկթեմուրի կրտսեր որդի Շահռուղինը (1409–1447 թթ.)՝ Հերաթ (Խորասան) կենտրոնով, և նրա որդի Ուլուգբեկինը՝ Սամարղանդ կենտրոնով։ 
16-րդ դ. սկզբին ֆեոդալական պատերազմներից թուլացած Թեմուրյանների տիրապետությունն անկում ապրեց և նրանց տիրույթները նվաճեցին ուզբեկները։ Թեմուրյաններից Բաբուրը (1483–1530 թթ.) Հնդկաստանում հիմնեց Մեծ մողոլների դինաստիան։
Լ’Էրմ

Լ’Էրմ (ֆր.՝ L'Herm), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09138։


== Բնակչություն ==
Համայնքի բնակչությունը 2008 թվականին կազմում էր 188 մարդ։


== Տնտեսություն ==
2007 թվականի տվյալներով 113 աշխատունակ տարիքի մարդկանցից (15-64 տարեկան) 80-ը տնտեսապես ակտիվ էին, 33-ը անգործունակ (ակտիվության ցուցանիշը 70,8 %, 1999 թվականին եղել է՝ 64,1 %)։ 80 աշխատունակ բնակիչներից 69-ը աշխատում էին (33 տղամարդ և 36 կին), անաշխատանք էին 11-ը (5 տղամարդ և 6 կին)։ 33 անգործունակ մարդկանցից 12-ը աշակերտներ կամ ուսանողներ են, 11-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լ’Էրմ» (ֆրանսերեն)։ Արխիվացված օրիգինալից 2012-05-24-ին։ Վերցված է 2012-2-27 
«Լ’Էրմ» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Financial Times

Financial Times (FT, հայերեն՝ «Ֆայնենշլ Թայմս»), միջազգային գործարար թերթ։ Թերթը տպագրվում է աշխարհի՝ թվով 24 քաղաքներում, ընդհանուր առմամբ 356 հազար տպաքանակով, տպագրման լեզուն՝ անգլերեն։ Աշխարհում տեղի ունեցող ֆինանսական նորությունների և գործարար ոլորտի վերաբերյալ մասնագիտացված թերթ է։ Financial Times-ի գլխավոր գրասենյակը գտնվում է Լոնդոնում։
Financial Times թերթն ունի ռեկորդային թվով ընթերցողների բանակ՝ նրանց թիվը գերազանցում է միլիոնը, որոնց երեք քառորդը թվայնացված հետևորդներն են (2019 թվականի ապրիլի դրությամբ)։
2015 թվականի հուլիսի 23-ին Nikkei Inc. ընկերությունը համաձայնեց 844 միլիոն ֆունտ ստեռլինգ (1,32 միլիարդ դոլար) գումարի  դիմաց Pearson հոլդինգից գնել Financial Times-ը, և ձեռքբերման գործընթացն ավարտվեց 2015 թվականի նոյեմբերի 30-ին։


== Պատմություն ==
Թերթը հիմնադրվել է Ջեյմս Շերիդանի և Հորացիո Բոտոմլեյի կողմից 1888 թվականի հունվարի 10-ին և սկզբում կոչվել է London Financial Guide, սակայն նույն տարվա փետրվարի 13-ին անվանափոխվել է՝ դառնալով Financial Times: Երկար տարիների ընթացքում թերթը մրցակցել է չորս այլ թերթերի հետ, որոնք ևս ուղղված էին ֆինանսական ոլորտի լուսաբանմանը։ 1945 թվականին թերթը ոչնչացրեց դրանցից վերջինին, որը կոչվում էր Financial News (հրատարակվում էր 1884 թվականից)։
2000-2012 թվականներին հրատարակվել է նաև թերթի գերմաներեն տարբերակը, որը կոչվում էր Financial Times Deutschland:


== Սեփականատերեր ==
1957 թվականից 2015 թվականի նոյեմբերը ներառյալ թերթը պատկանել է բրիտանական Pearson PLC հոլդինգին։
2015 թվականի նոյեմբերի 30-ին ճապոնական «Նիհոն կենձայ սիմբուն» («Նինկեյ») մեդիաընկերությունը ձեռք բերեց FT Group մեդիախմբի բաժնետոմսերի 100 %-ը, այդ թվում նաև՝ Financial Times թերթը։


== Թերթի բնութագիր ==
Financial Times թերթը պատկանում է այսպես կոչված որակյալ մամուլի խմբին (qualities), որի մեջ մտնում են այնպիսի թերթեր, ինչպիսիք են՝ The Times-ը, The Guardian-ը և այլն։
Թերթի հետաքրքիր առանձնահատկությունն այն է, որ այն ավանդաբար տպագրում են շիկակարմրավուն թղթի վրա։
Հանդիսանում է FT500 վարկանշային սանդղակում, որը ներկայացնում է 500 ամենախոշոր ընկերությունները։
Այժմ տպագրվում է նաև թերթի չինարեն տարբերակը, որը կոչվում է FT Chinese:
2015 թվականի նոյեմբերին Financial Times թերթի հետևորդների թիվը կազմում էր 750 հազար, այդ թվում՝ 550 հազար հետևորդ ուներ էլեկտրոնային տարբերակը։


== Խմբագիրներ ==
2005 թվականի նոյեմբերից թերթի գլխավոր խմբագիրը Լիոնել Բարբերն է։
1947-1972 թվականներին՝ 25 տարի շարունակ, թերթի գլխավոր խմբագիրը Գորդոն Նյուտոնն էր (Gordon Newton):


== Ծանոթագրություններ ==


== Արտաքին հղումներ ==
Financial Times թերթի պաշտոնական վեբկայք
Սնեժնոե (այլ կիրառումներ)

Սնեժնոե, կարող է վերաբերել՝

Սնեժնոե - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Սնեժնոե - քաղաք, Ուկրաինայի Դոնեցկի մարզի Սնեժնոեի քաղաքային խորհրդում
Շոլբրուն

Շոլբրուն  (գերմ.՝ Schollbrunn), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 904 մարդ (2010 թվականի դեկտեմբերի 31-ի տվյալներով)։ Տարածքը 11,23 կմ² է։ Պաշտոնական կոդը՝ 09 6 77 182։


== Ծանոթագրություններ ==
Տևրիզի շրջան

Տևրիզի շրջան (ռուս.՝ Тевризский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1924 թվականին։ Վարչական կենտրոնը՝ Տևրիզ։


== Աշխարհագրություն ==
Շրջանի տարածքի մակերեսը կազմում է 9800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16624 մարդ։ Բնակչության խտությունը կազմում էր 1,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Որոտանի լեռնանցք

Անվան այլ կիրառումների համար տե՛ս՝ Որոտան (այլ կիրառումներ)Որոտանի լեռնանցք, Ակունքի լեռնանցք, Քյոչբեկի լեռնանցք, Քոչբեկի լեռնանցք, լեռնանցք Զանգեզուրի լեռնաշղթայի հյուսիսային մասում։ Գտնվում է 2344 մ բարձրության վրա, Ամուլսար (2988 մ) լեռնագագաթի մոտ՝ Հայաստանի Սյունիքի մարզում։ Որոտանի լեռնանցքով անցնում է Եղեգնաձոր-Սիսիան ավտոճանապարհը, որն իրար է միացնիւմ Արփա և Որոտան գետերի ավազանները։ Այստեղ հաճախակի լինում են ուժեղ քամիներ։


== Ծանոթագրություններ ==
(7626) Իաֆե

(7626) Իաֆե (անգլ.՝ Iafe), աստերոիդ աստերոիդների հիմնական գոտում։ Հայտնաբերվել է 1976 թվականի օգոստոսի 20-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 3,16467 ա. մ., առավելագույնը մոտենում է 2,8732 ա. մ. հեռավորության վրա և հեռանում 3,4561 ա. մ.։ Արեգակի շուրջ մեկ ամբողջական պտույտ է կատարում 2056,32 երկրային օրվա ընթացքում, իր ուղեծրով շարժվելով միջինում 0,17507 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7626) Իաֆե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3001) Միքելանջելո

(3001) Միքելանջելո (անգլ.՝ Michelangelo), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,356714 ա. մ., առավելագույնը մոտենում է 2,1938 ա. մ. հեռավորության վրա և հեռանում 2,5196 ա. մ.։ Արեգակի շուրջ մեկ ամբողջական պտույտ է կատարում 1321,47 երկրային օրվա ընթացքում, իր ուղեծրով շարժվելով միջինում 0,272423 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3001) Միքելանջելո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆավեր

Ֆավեր (իտալերեն՝ Faver), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 840 մարդ (2008), բնակչության խտություն՝ 44 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38030։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 683029
Էլեկտրոնային փոստ՝ c.faver@comuni.infotn.it
Պաշտոնական կայք՝ http://www.comunefaver.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Moje 3

Մոյե 3 (սերբ.՝ Moje 3), սերբական երաժշտախումբ, որն ստեղծվել է 2013 թվականին, հատուկ՝ եվրատեսիլյան երգի մրցույթին մասնակցելու նպատակով։ Անդամներն են Միռնա Ռադուլովիչը, Նևենա Բոժովիչը և Սառա Յովանովիչը։ 2013 թվականի մայիսին խումբը "Ljubav je svuda" (Սերն ամենուր է)երգով ներկայացրել է Սերբիան Եվրատեսիլ 2013 երգի մրցույթում և կիսաեզրափակիչ փուլում զբաղեցրել է 11-րդ հորիզոնականը։
Երաժշտախմբի անդամներից Նևենա Բոժովիչը 2019 թվականին նույնպես մասնակցել է երգի եվրատեսիլյան մրցույթին՝ դարձյալ ներկայացնելով հայրենի Սերբիան և այս անգամ կատարելով «Kruna» (Թագ) երգը


== Ծանոթագրություններ ==
Յուտին (Եգորլիկսկի շրջան)

Յուտին (ռուս.՝ Ютин), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Եգորլիկսկի գյուղական համայնքի կազմի մեջ։
Էստոնիայի դրամատիկական թատրոն

Էստոնիայի դրամատիկական թատրոն (էստ․՝ Eesti DraamateaterԷստոնիայի դրամատիկական թատրոն), դրամատիկական թատրոն Էստոնիայի մայրաքաղաք Տալլինում։ Նախկին անվանումն է՝ Վ․ Կինգիսեպի անվան պետական ակադեմիական թատրոն։


== Պատմություն ==
Թատրոնն ստեղծվել է 1920 թվականին։ Նախաձեռնողները եղել են Վանեմույնե թատրոնի դերասանները։ Սկզբնական շրջանում այն դրամատիկական ստուդիա էր, որի դերասանները տարածք վարձեցին Գերմանական թատերական միությանը պատկանող շենքում։ 1939 թվականին Դրամատիկական ստուդիային հաջողվեց գնել շենքը։ 1949 թվականին Էստոնիայի դրամատիկական թատրոնը միավորվեց «Էստոնիա» դրամատիկական թատրոնի հետ։
Իր պատմության ընթացքում թատրոնն աշխատել է տարբեր անունների ներքո՝ 1920-1937 թվականները՝ Դրամստուդիա, 1937 թվականից՝ Էստոնիայի դրամատիկական թատրոն, 1949 թվականից՝ Տալլինի դրամատիկական թատրոն, 1952 թվականից կրել է Վիկտոր Կինգիսեպի անունը, իսկ 1957-1989 թվականներին՝ Էստոնիայի Վ․ Կինգիսեպի անվան պետական ակադեմիական թատրոն։
Էստոնիայի Դրամատիկական թատրոնի պատմությունն անքակտելիորեն կապված է համաշխարհային ճանաչում ձեռք բերած ռեժիսոր Վոլդեմար Պանսոյի հետ։ Նրա բեմադրությունները ձևավորեցին 1960-1970-ական թվականների թատրոնի կերպարը։


== Արտաքին հղումներ ==
Թատրոնի պաշտոնական կայքը (էստոներեն)
Բուգսկոե (գյուղ, Արբուզինկայի շրջան)

Անվան այլ կիրառումների համար տե՛ս՝ ԲուգսկոեԲուգսկոե (ուկրաիներեն՝ Бузьке), գյուղ Ուկրաինայի Նիկոլաևի մարզի Արբուզինկայի շրջանում։ Բնակավայրը նախկինում նաև անվանվել է Բոբրի։ Հիմնադրվել է 1711 թվականին։
2001 թվականի տվյալներով Բուգսկոե գյուղում բնակվում էր 268 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստորին Լուպյա

Ստորին Լուպյա (ռուս.՝ Нижняя Лупья), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեգդա գետի ձախ ափին՝ 54 կմ հեռավորության վրա։ Գետի երկարությունը 103 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024310
Հիդրոլոգիական ուսումնասիրությունների կոդը - 103002431
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հին Լվով

Լվով քաղաքի պատմական կենտրոն կամ Հին Լվով (ուկրաիներեն՝ Ансамбль історичного центру Львова կամ ուկրաիներեն՝ Старе́ мі́сто), Ուկրաինայի Լվով քաղաքի պատմական կենտրոնը, որը ընդգրկված է ՅՈւՆԵՍԿՕ-ի Համաշխարհային ժառանգության ցանկի մեջ։ Հին Լվովը այս կարգավիճակը ստացել է 1998 թվականի նոյեմբերի 30-ից դեկտեմբերի 5-ը ընկած ժամանակահատվածում Ճապոնիայի Կիոտո քաղաքում կայացած ՅՈւՆԵՍԿՕ-ի Համաշխարհային ժառանգության 22-րդ նստաշրջանի ժամանակ։
Ընտրող կոմիտեն որպես հավելում նշել է, որ օբյեկտը համապատասխանել է բոլոր չափանիշներին՝ ընդգծելով հետևյալը․

Լվովի ճարտարապետությունը Արևելյան Եվրոպայի, ինչպես նաև Իտալիայի ու Գերմանիայի ճարտարապետությունների և գեղարվեստական ավանդույթների համադրության վառ օրինակ է։
Լվովի քաղաքական և առևտրային նշանակությունը միշտ իր կողմն է ձգել բազմազան էնթիկ խմբերի, որոնք հանդիսանում են տարբեր մշակույթների և կրոնական ավանդույթների կրողներ։ Նրանք ձևավորել են քաղաքային բազմազան և միմյանց հետ փոխկապակցված համայնքներ, որի վառ ապացույցը քաղաքային ճարտարապետության բնապատկերն է։Լվովի պատմական կենտրոնը զբաղեցնում է շուրջ 120 հեկտար տարածք և ընդգրկում է քաղաքի հին ռուսական, միջնադարյան հատվածը։ Այստեղ է գտնվում նաև Սուրբ Գևորգի հոյակերտ տաճարը, որն իր մեջ ընդգրկում է ուկրաինական ճարտարապետության բոլոր գծերը։ Հին քաղաքում են գտնվում նաև բազմաթիվ մշակութային հուշարձաններ, որոնց պահպանության գործը վստահված է Ուկրաինայի Հանրապետության տարածաշրջանային շինարարության և մշակույթի նախարարություններին։ Հուշարձանների վերակառուցումները, բիզնես կենտրոնների հիմնումը, նոր շենքերի ավելացումը տարեց տարի փոխում է կենտրոնի պատմական տեսքը։ Հենց այս հանգամանքների արդյունքում էլ ՅՈւՆԵՍԿՕ-ն մտավախություն է հայտնել, որ Լվովի հին քաղաքը կարող է դուրս գալ Համաշխարհային ժառանգության ցանկից։
Լվովի նոր գլխավոր պլանի համաձայն, քաղաքի պատմական մասի տրանսպորտային հասանելիությունը, հատկապես Սրեդմեստում, պետք է սահմանափակվի։


== Տես նաև ==
Լվովի հայկական վանք
Ուկրաինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
(Ուկրաիներեն) Description at the website of the Institute of History of the NANU
Mayor of Lviv Sadovy wants the sanctuary to be discontinued (ZIK May 17, 2010)
The city council is unaware of the sanctuary (ZIK February 1, 2011)
Illustrated map of the city Archived 2020-07-18 at the Wayback Machine.
Description of the World Heritage site
Դելայլ Ստյուարտ

Դելայլ Ստյուարտ (անգլ.՝ DeLisle Stewart, մարտի 16, 1870(1870-03-16), Wabasha, Մինեսոտա, ԱՄՆ - փետրվարի 8, 1941(1941-02-08), Համիլթոն, Օհայո, ԱՄՆ), ամերիկացի աստղագետ, աշխատել է Հարվարդի և Արեկիպոյի աստղադիտարաններում։
1896 թվականին սկսել է աշխատել Հարվարդի աստղադիտարանում։ 1898 թվականից մինչև 1901 թվականը աշխատել է Պերուում, Արեկիպա քաղաքի մոտ գտնվող աստղագիտական կայանում, որտեղ ստացված լուսանկարներից մեկում Ուիլյամ Փիքերինգը հայտնաբերել է Սատուրնի Ֆիբի արբանյակը։
Ստյուարտը նաև հայտնաբերել է բազմաթիվ միգամածություններ և (475) Օքլլո աստերոիդը։
Մինչև 1910 թվականը նա աշխատել է Ցինցինատիի աստղադիտարանում, համանուն քաղաքի մոտ, որտեղ և հետագայում հիմնել է Ցինցինատիի աստղագիտական միությունը։


== Ծանոթագրություններ ==


== Արտաքին հղումներ ==
Short biography and photos (անգլ.)
Brief obituary (անգլ.)
Այբրոկս (մարզադաշտ)

«Այբրոկս» (անգլ.՝ Ibrox Stadium), մարզադաշտ Գլազգո քաղաքում։ Կարող է տեղավորել 50947 հանդիսականի։ «Ռեյնջերս» ֆուտբոլային ակումբի տնային մարզադաշտն է։


== Ռեկորդներ ==
Հանդիսականների թվով ռեկորդը գրանցվել է 1939 թվականի հունվարին «Սելթիկի» դեմ խաղում։


== Ծանոթագրություններ ==


== Արտաքին հղումներ ==
Մարզադաշտի պատմությունը Ռեյնջերս ֆուտբոլային ակումբի կայքում Archived 2009-03-09 at the Wayback Machine.
Մորոզովներ

Մորոզովներ (ռուս.՝ Морозовы), ռուս հնահավատ մանածագործ գործարաար առևտրականների ընտանիք։ 
Տոհմահայրը եղել է Սավվա Վասիլևիչ Մորոզովը (1770-1862), եղել է ճորտ, հովիվ, կառապան, վարձու ջուլհակ։ 1797 թվականին հիմնադրել է սեփական մետաքսագործական ձեռնարկությունը (Մոսկվայի մոտ, այժմ՝ քաղաք Օրեխովո-Զուևո)։ 1820 թվականին չորս որդիներով ազատագրվել է ճորտությունից։ 
1825-1840 թվականներին Մորոզովները հիմնել են 4 բամբակագործական ֆաբրիկաներ, որոնք XIX դարի 2-րդ կեսին վերաճել են խոշոր ընկերությունների։ Մորոզովներին պատկանող Նիկոլսկոյեի մանուֆակտուրայում է տեղի ունեցել Մորոզովյան գործադուլը (1885)։ 
Մորոզովներից առավել հայտնի է Նիկոլսկոյեի մանուֆակտուրայի տեր Սավվա Տիմոֆևեիչը (1862-1905)։ 1885 թվականին ավարտել է Մոսկվայի համալսարանը, մասնագիտությամբ՝ քիմիկոս։ Եղել է Մաքսիմ Գորկու մտերիմներից, Մոսկվայի Գեղարվեստական թատրոնի մեկենասը։ Համակրել է հեղափոխականներին։ Լինելով Մոսկվայի քաղաքային դումայի անդամ՝ 1905 թվականի հեղափոխության օրերին հանդես է եկել ռազմական ուժի գործադրման դեմ, պաշտպանել խաղաղ գործադուլների, ժողովների, միությունների իրավունքը։ Միաժամանակ նրա նախաձեռնությամբ 1905 թվականին կայացել է ֆաբրիկատերերի խորհրդակցություն, որտեղ մշակվել է գործադուլային շարժման դեմ համաձայնեցված գործողությունների ծրագիր։ Սավվա Մորոզովի հասարակական դիրքորոշման հակասականությունը, նաև հիվանդությունը, նրան հասցրել են անձնական ողբերգության (հեռացել է գործից, ինքնասպան եղել)։


== Մորոզով եղբայրներ ==
Բոլոր Մորոզով որդիներն աշխատել են մորոզովյան գործարաններում։

Ելիսեյ Սավվիչ Մորոզով (1798-1868)
Զախառ Սավվիչ Մորոզով (1802–1857
Աբրամ Սավվիչ Մորոզով (1806–1856)
Իվան Սավվիչ Մորոզով (1810–1864)
Տիմոֆեյ Սավվիչ Մորոզով (1823–1889)


== Ծանոթագրություններ ==
Papaoutai

Papaoutai (Papa où t'es, "Հայրիկ, որտե՞ղ ես"), բելգիացի կատարող Stromae-ի երգը, որը Բելգիայում թողարկվել է 2013 թվականի մայիսի 13-ին՝ որպես երգչի Racine Carrée երկրորդ երաժշտական ալբոմի առաջին սինգլ։ Երգը զբաղեցրել է առաջին հորիզոնականը՝ Բելգիայում և Ֆրանսիայում։ Կոմպոզիցիայի հիման վրա ստեղծվել է ռեմիքս Angel Haze-ի հետ միասին, որը նույնպես հայտնվել է ալբոմում։


== Տեսահոլովակ ==
Երաժշտական տեսահոլովակի պրեմիերան YouTube-ում կայացել է 2013 թվականի հուլիսի 6-ին։ Տեսահոլովակն ունի 200 միլիոնից ավելի դիտում։
Տեսահոլովակը գլխավոր հերոսը մի տղա է, ով փորձում է «վերակենդանացնել» չշարժվող ու «գոյություն չունեցող» հորը։ Տղայի հայրը ներկայացվում է որպես անկենդան մարդապատկեր, որը գոյություն ունի միայն ֆիզիկապես, այլ ոչ հոգեպես և էմոցիոնալ։ Այդ ժամանակ տան մյուս կողմերում ուրիշ հայրիկներ խաղում և պարում են իրենց երեխաների հետ։ Տեսնելով այդ ամենն, տղան երգով հիշեցնում է հորը, թե ինչպես պետք է ծնողն դաստիարակի իր որդուն։ Վերջիվերջո, որդին, չսպասելով հոր ուշադրությանը (Stromae-ն խաղում է հոր դերը), նստում է նրա հետ միասին՝ ընդունելով անկենդան դիրք։
Երգի և տեսահոլովակի ստեղծման վրա շատ մեծ դեր է ունեցել է կատարողի հոր սպանությունը, որը տեղի էր ունեցել Ռուանդայի ցեղասպանության ժամանակ՝ 1994 թվականին, երբ երգիչն դեռահաս էր։


== Երգացանկ ==


== տեսահոլովակի պատմություն ==


== Ծանոթագրություններ ==
Solayoh

Solayoh, բելառուսցի երգչուհի Ալյոնա Լանսկայայի երգն է, որով ներկայացրել է Բելառուսը Եվրատեսիլ 2013 երգի մրցույթում։ Երգի խոսքերի և երաժշտության հեղինականերն են՝ Մարկ Պաելինկը և Մարտին Քինգը։
Երգը մրցույթի եզրափակիչ փուլում զբաղեցրել է 16-րդ հորիզոնականը 48 միավորով։


== Ծանոթագրություններ ==
Կարակայգան Փոքր

Կարակայգան Փոքր, գյուղ Արևմտյան Հայաստանում, Էրզրումի վիլայեթի Քղիի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոնդորսե լիցեյ

Կոնդորսե լիցեյ (ֆր.՝ Lycée Condorcet), փարիզյան ամենահին և լավագույն չորս լիցեյներից մեկը։ Գտնվում է Ֆրանսիայի մայրաքաղաք Փարիզի 9-րդ շրջանում (Սենի աջ ափին)։


== Պատմություն ==
Բացվել է 1803 թվականին կապուցինների նախկին վանքի շենքում, որը կառուցվել է 1780-ական թվականներին և 1789 թվականին դարձել ազգային ժառանգություն։ Այն կոչվել է Բոնապարտների, Բուրբոնների և այլոց անուններով, 1883 թվականին ստացել է ներկայիս անվանումը՝ ի պատիվ ֆրանսիացի գիտնական, փիլիսոփա և քաղաքական գործիչ Նիկոլա դը Կոնդորսեի։
Այլ հայտնի լիցեյների հետ համեմատած՝ Կոնդորսե լիցեյը փոքր է. այնտեղ սովորում է 500 լիցեիստ և 500 նախապատրաստական ​​դասարանների ուսանող։ Առաջիններից էր, որ սկսեց ընդունել աշակերտուհիների։
Լիցեյի դասախոսների և շրջանավարտների թվում կան Ֆրանսիայի վերջին երկու դարերի շատ նշանավոր մարդիկ։


== Հայտնի դասախոսներ ==
Էմիլ Շարտյե
Պոլ Բենիշու
Ժան Բոֆրե
Ժան Մարի Գյուո
Ժան Ժորես
Ստեֆան Մալարմե
Մորիս Պանյոլ
Ժան Պոլ Սարտր


== Հայտնի շրջանավարտներ ==


== Պատկեր մշակույթում ==
Լիցեյը հիշատակվել է Էմիլ Զոլայի «Կյուրե», Անդրե Ժիդի «Դրամանենգեր», Ժան Կոկտոյի «Սարսափելի երեխաներ» վեպերում։ 


== Ծանոթագրություններ ==


== Արտաքին հղումներ ==
Լիցեյի պաշտոնական կայք
Շալինյակ

Շալինյակ (ֆր.՝ Challignac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 299 մարդ, բնակչության խտությունը` 22.63 մարդ/կմ²։ Բնակավայրը զբաղեցնում է 13.21 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 135 կմ հարավ, Անգուլեմ քաղաքից` 32 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 194 աշխատունակ (15-64 տարեկան) բնակիչ, որոնցից ակտիվ էին 150-ը, իսկ ոչ ակտիվները` 44։ Ակտիվության ցուցանիշը կազմում է 77,3 %։ 150 աշխատունակ մարդկանցից աշխատել է 139 անձ (70 տղամարդ և 69 կին)։ Գործազուրկ են եղել 11 անձ (4 տղամարդ և 7 կին)։ 44 անաշխատունակներից 11-ը եղել են աշակերտներ կամ ուսանողներ, 20-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրիգոր Տաթևյան

Գրիգոր Շավարշի Տաթևյան (օգոստոսի 19, 1912(1912-08-19), Տեկոր - մայիսի 13, 1977(1977-05-13), Մոսկվա, ԽՍՀՄ), հայ խորհրդային գեներալ-մայոր (1967), ճարտարապետ, ինժեներ։  Տեխնիկական գիտությունների թեկնածու (1950)։ Հայրենական Մեծ պատերազմի մասնակից։ ԽՄԿԿ անդամ 1932 թվականից։
Արշավիր Տաթևյանի եղբայրը։


== Կենսագրություն ==
Գրիգոր Տաթևյանը ծնվել է Արևմտյան Հայաստանի Կարսի նահանգի Տեկոր գյուղում։ 1926 թվականից բնակվել է Բաքվում։ 1929 թվականից Հոկտեմբերյան հեղափոխության գործարանում եղել է հրշեջ։ 1939 թվականին ավարտել է Պետերբուրգի 
Նիկոլայ Ժուկովսկու անվան ռազմաօդային ինժեներական ակադեմիան։ 1939-1941 թվականներին դասախոսել է Մոսկվայի ավիացիոն ինստիտուտում։ 1941 թվականից ծառայել է ԽՍՀՄ զինված ուժերի շարքերում, մասնակցել է Երկրորդ համաշխարհային պատերազմին։ Աշխատել է ԽՍՀՄ ռազմաօդային ուժերում, 1961 թվականից եղել է 6-րդ վարչության ղեկավարի տեղակալ։ Զգալի ավանդ ունի ավիացիոն տեխնիկայի կատարելագործման բնագավառում։
Մահացել է Մոսկվայում։


== Պարգևներ ==
ԽՍՀՄ պետական մրցանակ (1971)
Կարմիր դրոշի շքանշան
Հայրենական պատերազմի երկրորդ աստիճանի շքանշան
Կարմիր աստղի 2 շքանշան
«Պատվո նշան» շքանշան


== Ծանոթագրություններ ==
(7928) Բիջաուի

(7928) Բիջաուի (անգլ.՝ Bijaoui), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 27-ին CERGA հետազոտական կենտրոնի կողմից Կոսոլում։
Միջին հեռավորությունը Արեգակից կազմում է 3,091915 ա. մ., առավելագույնը մոտենում է 2,5336 ա. մ. հեռավորության վրա և հեռանում 3,6502 ա. մ.։ Արեգակի շուրջ մեկ ամբողջական պտույտ է կատարում 1985,82 երկրային օրվա ընթացքում, իր ուղեծրով շարժվելով միջինում 0,181285 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7928) Բիջաուի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրայդին

Բրայդին (գերմ. Sydower Fließ), կոմունա Գերմանիայում, գտնվում է Բրանդենբուրգում։
Մտնում է Բարնիմ համայնքի կազմի մեջ։ Ենթարկվում է Բիզենտալ-Բարնիմի ղեկավարմանը։ Բնակչությունը 820 մարդ է (2010 թվականի դեկտեմբերի 31-ի տվյալներով)։ Զբաղեցնում է 34,62 կմ² տարածք։ Պաշտոնական կոդը՝ 12 0 60 034։
Կոմունան ստորաբաժանվում է 2 գյուղական համայնքի։


== Ծանոթագրություններ ==
Օչամչիրայի շրջան (այլ կիրառումներ)

Օչամչիրայի շրջան, եզրույթը կարող է նշանակել՝

Օչամչիրայի շրջան (Վրաստան), շրջան, որը գտնվում է Վրաստանում,
Օչամչիրայի շրջան (Աբխազիա), շրջան, որը գտնվում է Աբխազիայում։
Սպոտոռնո

Սպոտոռնո  (իտալերեն՝ Spotorno), կոմունա Իտալիայում՝ Լիգուրիա մարզի Սավոնա գավառում։
Բնակչությունը ըստ 2008 թվականի տվյալների կազմում է 4133 մարդ, խտությունը՝ 508 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 17028։ Հեռախոսային կոդ՝ 019։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 019 746971
Էլեկտրոնային հասցե՝ sindaco@comune.spotorno.sv.it
Գլխավոր կայք՝ http://www.comune.spotorno.sv.it/


== Արտաքին հղումներ ==
Բնակավայրի գլխավոր կաքյ(իտալ.)
Ազգայիին ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Մի «բացատրության» առիթով

«Մի «բացատրության» առիթով», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1914 թվականին։
Առաջին անգամ տպագրվել է 1914 թվականին Թիֆլիսի «Հորիզոն» օրաթերթի (№ 229) հոկտեմբերի 16-ի համարում։
Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 307)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Նովոպաշկովսկայա

Նովոպաշկովսկայա (ռուս.՝ Новопашковская), ստանիցա Ռուսաստանի Դաշնության Կրասնոդարի երկրամասի Կռիլովսկայայի շրջանի կազմում։
Բնակչությունը 2007 թվականին գրանցված տվյալներով կազմում էր 1734 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
225088 Գոնգգոնգ

225088 Գոնգգոնգ, նախկինում (225088) 2007 OR10, մեծագույն տրանսնեպտունային մարմիններից մեկը, Ցրված սկավառակի մարմիններից։ Հավանաբար հանդիսանում է գաճաճ մոլորակ։
Հայտնաբերվել է 2007 թվականի հուլիսի 17-ին Կալիֆոռնիայի Պալոմարյան աստղադիտարանից Մայքլ Բրաունի խմբի կողմից։ Հայտնաբերման մասին պաշտոնապես հայտարարվեց 2009 թվականի հունվարի 7-ին։ Արխիվային լուսանկարներում օբյեկտը երևացել է 46 անգամ՝ սկսած 1985 թվականից։
Բացի համարից, այլ անվանում չունի։ Բոլոր ցանկացողների տարբերակները հաշվի են առնվում։


== Ծանոթագրություններ ==


== Արտաքին հղումներ ==
Orbital simulation from JPL (Java) / Horizons Ephemeris
2007 OR10 Precovery Images
2007 OR10 Minor planet designation number
Dwarf Planet 2007 OR10 is now Minor Planet 225088
Ստարիե Կոշարի (գյուղ, Կովելի շրջան)

Անվան այլ կիրառումների համար տե՛ս՝ Ստարիե ԿոշարիՍտարիե Կոշարի (ուկրաիներեն՝ Старі Кошари), գյուղ Ուկրաինայի Վոլինի մարզի Կովելի շրջանում։ Հիմնադրվել է 1595 թվականին։
2001 թվականի տվյալներով Ստարիե Կոշարի գյուղում բնակվում էր 476 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆլորենս Նայթինգելի թանգարան

Ֆլորենս Նայթինգեյլի թանգարան, տեղակայված  Սուրբ Թոմաս հիվանդանոցի մոտ: Այն գտնվում է Վեստմինստերյան պալատի դիմաց՝ Թեմզա գետի հարավային ափին, որը գտնվում է Անգլիայում, Լոնդոնի կենտրոնում։ Շաբաթը յոթ օր այն բաց է հանրության առաջ։ Այն վերաբացվել է 2010 թվականի մայիսի 12-ին 1,4 մլն ֆունտ ստերլինգ արժողությամբ վերակահավորումից հետո։
Թանգարանում ներկայացվում է Ֆլորենս Նայթինգեյլի կյանքի իրական պատմությունը։ Նկարագրվում է «ջահով կնոջ» կյանքը մանկությունից մինչ Ղրիմ  և առողջության վերաբերյալ բարեփոխումների ակտիվ մասնակցության տարիներ։ Նա համարվում է Միացյալ Թագավորության բուժքույրության հիմնադիրը: Թանգարանը մեկնաբանում է նրա ժառանգությունը և փառաբանում բուժքույրի աշխատանքը նաև այսօր։ Այն ընդգրկված է Լոնդոնի Առողջություն և Բժշկություն Թանգարանների կազմի մեջ։

Ղրիմի Պատերազմին չորս տարի մասնակցելուց հետո, 1860 թվականին, Նայթինգեյլը Սուրբ Թոմաս հիվանդանոցի մետ հիմնադրում է Նայթինգեյլյան Փորձարարական Դպրոցը բուժքույրների համար, որտեղ և գտնվում է թանգարանը։
Նոր թանգարանը կազմված է երեք տաղավարներից, որտեղ և ներկայացված է նրա պատմությունը: Ոսկե Վանդակ սրահում պատմվում է նրա մանկության և հասարակական հեղձուցիչ  բարքերի դեմ նրա պայքարի մասին:  Սոխակի Երգը սրահում ներկայացվում է Նայթինգեյլի և  նրա խմբակիցների պայքարը զինվորական հիվանդանոցներում տիրող ճգնաժամի դեմ: Այստեղ էլ ծնվել է ջահով կնոջ մասին լեգենդը: Բարեփոխում և Ոգեշնչում տաղավարում ներկայացվում է Նայթինգեյլը մեկ այլ կողմից,  ով տքնաջան մասնակցեց առողջության վերաբերյալ բարեփոխումներին հայրենիքում և արտասահմանում:
Հավաքածուից հատկապես առանձնանում են Նայթինգեյլի քարե գրիչը, որ նա օգտագործել է, երբ երեխա էր: Աթենա բուն, ում նա փրկել էր Աթենքում: Այն դարձել էր Նայթինգեյլի հավատարիմ ուղեկիցը և նրա հետ էր ամենուր, ուր որ ճանապարհորդում էր:  Ուշագրավ  է նաև Նայթինգեյլի դեղարկղը, որը նա իր հետ տարել էր Ղրիմ: Այն պարունակում է բուսական դեղամիջոցների խառնուրդ, նատրիումի հիդրոկարբոնատից մինչև խավարծիլի փոշի:  Թանգարանում կա նաև բացառիկ Տեղեկագիրք, որտեղ գրված են այն բոլոր բուժքույրների անունները, ովքեր Նայթինգեյլի հետ միասին ծառայել են Թուրքիայի և Ղրիմի  զինվորական հիվանդանոցներում:
Աուդիո տուրերի մուտքը անվճար է և ստետոսկոպերով է: Ինտերակրիվ ցուցահանդեսներ են ստեղծվել,որոնք առաջարկում են  Ֆլորենսի պատմության և ազդեցության  ուսումնասիրման տարբեր ուղիներ:  Երեխաների համար անվճար ստեղծագործական ծառայություններ են առաջարկվում  արձակուրդների ժամանակ:
Կա նաև ուսանողական միջոցառումների համար նախատեսված սրահ, որտեղ ակադեմիկոսները և այլ հետազոտողներ կարող են օգտագործել թանգարանի հավաքածուները, գրքեր և փաստաթղթեր, որոնք վերաբերվում են Ֆլորենս Նայթինգեյլին: Թանգարանը ընդգրկված է Լոնդոնի Առողջություն և Բժշկություն Թանգարանների  կազմում:


== Տես նաև ==
Ֆլորենս Նայթինգեյլ


== Ծանոթագրություններ ==


== Արտաքին հղումներ ==
Official website
Արմեն Գասպարյան

Արմեն Գասպարյան (հոկտեմբերի 23, 1970(1970-10-23), Լենինական, Հայկական ԽՍՀ), հայ ռեժիսոր, սցենարիստ, պրոդյուսեր։


== Կենսագրություն ==
Արմեն Գասպարյանը ծնվել է 1970 թվականի հոկտեմբերի 23-ին Լենինականում։ Ավարտել է Ս․ Մերկուրովի անվան գեղարվեստի դպրոցը։ Սովորել է նաև Կումայրի-Փյունիկ 21-րդ դար կինոստուդիայում։ Ավարտել է Գյումրիի կինոռեժիսուրայի դասընթացները (Ալբերտ Մկրտչյանի արվեստանոց), իսկ 1994 թվականին՝ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի (ՎԳԻԿ) սցենարական դասընթացները (Վալենտին Չյորնիխի արվեստանոց)։
2008 թվականին ստաժավորվել է Գերմանիայի Արենսհոպ քաղաքի Kunstler Haus Lukas ընկերությունում։
Մի քանի փաստագրական հեռուստատեսային և կինոֆիլմերի հեղինակ է։ Ստացել է մի շարք եվրոպական միջազգային կինոփառատոների մրցանակներ։


== Ֆիլմագրություն ==


=== Ռեժիսոր ===


=== Սցենարիստ ===


=== Պրոդյուսեր ===


== Ծանոթագրություններ ==
Մենք ենք մեր ուղեղը։ Արգանդից մինչև Ալցհայմեր

Մենք ենք մեր ուղեղը։ Արգանդից մինչև Ալցհայմեր (հոլ.՝ Wij Zijn Ons Brein: Van Baarmoeder Tot Alzheimer), նիդերլանդացի նեյրոկենսաբան Դիք Սվաաբի գիտամատչելի գիրքը։ Սվաաբը մասնագիտացված է գլխուղեղի հետազոտության վրա, Նիդերլանդների գիտությունների թագավորական ակադեմիային կից Գլխուղեղի նիդերլանդական ինստիտուտի հիմնադիրներից մեկն է։ Հեղինակը, հետազոտելով կյանքը ծննդից մինչև մահ, գալիս է այն եզրակացության, որ մարդը սեփական ուղեղ չունի, այլ հակառակը՝ հենց ուղեղն մարդը։ Ընդ որում, բոլոր գործողությունները և պահվածքը այնքան են կանխորոշված ուղեղով, որ այդ իմաստով ազատ կամքը՝ միայն հաճելի պատրանք է։


== Արտաքին հղումներ ==
Դիք Սվաաբի գրքի ներկայացումն ու լեքցիան DI Telegraph-ի տարածքում 2013 թվականի նոյեմբերի 28-ին։
Գերդա Ալմ

Գերդա Ալմ (շվեդերեն՝ Gerda Ahlm, լրիվ անունը` Gerda Maria Ahlm, մայիսի 24, 1869(1869-05-24), Վեստերոս, Շվեդիա - օգոստոսի 26, 1956(1956-08-26), Չիկագո, Իլինոյս, ԱՄՆ), շվեդ նկարիչ, ով աշխատել է ԱՄՆ-ում։ Հայտնի է որպես գեղարվեստական ստեղծագործությունների պահպանության մասնագետ։


== Կենսագրություն ==
Գերդա Ալմը ծնվել է 1869 թվականի մայիսի 24-ին, Վեստերոսում։ 1889-1891 թվականներին սովորել է Ստոկհոլմի Ազատ արվեստների թագավորական ակադեմիայում։ Այնուհետև մի շարք ուսումնական շրջագայություններ է կատարել Ֆրանսիայում, Գերմանիայում և Իտալիայում (1892), Իտալիայում և Անգլիայում (1894-1995), Նորվեգիայում (1898) և Բելգիայում (1900)։ Սովորել է նաև Կոլարոսի ակադեմիայում։
1903 թվականին Գերդա Ալմն արտագաղթել է Միացյալ Նահանգներ և հաստատվել Չիկագոյում, որտեղ աշխատել և ցուցադրել է իր սեփական գործերը, հիմնականում բնանկարներ, ինտերիերի և կանանց դիմանկարներ կատարված թույլ իմպրեսիոնիստական ոճով։ Նա իր նկարները ցուցադրել է Չիկագոյի արվեստի ինստիտուտի տարեկան ցուցահանդեսներում՝ սկսած 1905 թվականից և առաջին կին նկարիչներից էր 1905, 1911, 1912 թվականների Շվեդ-ամերիկյան արվեստի ցուցահանդեսներում։
Հետաքրքրվելով արվեստի ստեղծագործությունների վերականգնման աշխատանքներով` Գերդա Ալմը Մյունխենի Հին պինակոտեկում Ֆրանց Կառլ Սեսիգի (1854–1914) մոտ ուսումնասիրել է կոնսերվացման տեխնոլոգիան։ Դրանից հետո աշխատել է Չիկագոյի արվեստի ինստիտուտում` որպես արվեստի գործերի կոնսերվատոր։ Նրա հմտությունն ու հեղինակությունը որպես կոնսերվատոր-նկարիչ այնքան հայտնի են դարձել, որ Գերդան ստացել է մի շարք կարևոր պատվերներ, այդ թվում՝ Շվեդիայի թագուհի Վիկտորիայի պատկանող ընտանեկան դիմանկարների վերականգնումը։ Համարվել է Ամերիկայի գլխավոր կոնսերվատոր նկարիչներից մեկը։ Գերդա Ալմի գործերը պահվում են ամբողջ աշխարհի մասնավոր հավաքածուներում և թանգարաններում։ Մահացել է 1956 թվականին, Չիկագոյում։


== Ծանոթագրություններ ==


== Գրականություն ==
Swanson, Mary Towley. Swedish Immigrant Artists’ Patronage System, 1880—1940, 2004.


== Արտաքին հղումներ ==
GERDA Maria AHLM
Գերդա Ալմի ստորագրությամ կտավներ
Արճակ (լեռ)

Արճակ, լեռ Թուրքիայում, Արճակ լճակի ափին, նույնանուն գյուղի մոտ։


== Ծանոթագրություններ ==